Mys.: Kyzikene, Kapu Dağ — ? [Ab: Kyzikos; M1: Venedig] — Anf. 3.Jh.v.Chr. — CIG 3655
Region: Asia Minor — Mysia

εδοξεν τηι βουληι και τωι δημωι γοργονικος διοκλεους ειπεν επει η πολις η παριων εν τε τοις ενπροσθε χρονοις ευνους και φιλ[η] ουσα διατελει τωι δημωι τωι κυζικηνων και νυ[ν] αποστειλασα πρεσβεις κυδιαν αμιαντου και αρχεφυλον λεοντιος αξιοι τον δημον απολλοδωρου του απολλωνιου νησιαρχουντος και πολλα και μεγαλα χρησιμου γεγενημενου τωι δημωι τωι παριων τας τιμας τας δεδομενας αυτωι υπο του δημου του παριων ε[ν] τε τηι βουληι και τωι δημωι αναγνωναι και τοις διονυσιοις εν τωι θεατρωι στεφανωσαι και τας τιμας αναγγειλαι και τοπον αιτουνται εν τηι αγοραι εν ωι στησουσι την εικονα δεδοχθαι τηι βουληι και τωι δημωι επαινεσαι μεν τον δημον τον παριων οτι ευνους ων και φιλος διατελει τωι δημωι τωι κυζικηνων επαινεσαι δε και απολλοδωρον απολλωνιου φιλοτιμιας ενεκε και ευνοιας της εις τον δημον τον παριων τους δε πρυτανεις στεφανωσαι απολλοδωρον τοις ανθεστηριοις εν τωι θεατρωι και αναγγειλαι τας τιμας τας δεδομενας αυτωι υπο παριων δεδοσθαι δε αυτωι και τοπον εν ωι στησουσι την εικονα παρα τας τραπεζας προ της στοας της δωρικης αναγραψαι δε και τα ψηφισματα καθ α τετιμηται απολλοδωρος υπο παριων εις τα δημοσια γραμματα πεμψαι δε και ξενια τοις πρεσβευταις τους πρυτανεις και τον ταμιαν καθοτι αν δοκει αυτοις της αναγραφης επεμεληθη σ[ορυ]νης φιλωνος ταμιας.